Barátságos mérkőzéseik alkalmával egyre jobb és nevesebb csapatokat sikerült megszorongatniuk, azonban a várt sikert az 1996-os afrikai nemzetek kupája-selejtező sem hozta meg, csoportjukban az utolsó előtti helyen végeztek. A Bátor Harcosok azonban igen hamar bizonyítani tudták, hogy Afrika elitjéhez tartoznak: az 1998-as afrikai nemzetek kupája-selejtezőn Kamerun mögött végeztek, és 8 évvel az első nemzetközi mérkőzésüket követően már a kontinensviadal 16-os mezőnyébe kerültek.